Rikunarita-ORG/Wikinium huggingface dataset:
# Wêreldbank

Kenteken van die Wêreldbank
Hoofkwartier van die Wêreldbank in Washington, D.C., Verenigde State
Wêreldbank-president Ajay Banga
Die **Wêreldbank** (Engels: *World Bank*) is die wêreld se grootste instelling vir ontwikkelingsamewerking en is op 27 Desember 1945 gestig. Die instelling verskaf lenings aan ontwikkelende lande en middelinkomste-lande, met die bestryding van armoede as sy hoofdoel. Hierdie internasionale bank is tegnies gesproke 'n gespesialiseerde organisasie van die Verenigde Nasies. Die finansiële steun wat deur die Wêreldbank verleen word, word vir verskeie doeleindes aangewend, van strukturele hervormings van 'n land se gesondheids- en onderwyssektor, tot omgewings- en infrastruktuurprobleme soos by damme, paaie en nasionale parke. Die bank stel egter streng eise aan sy kliënte: sogenaamde "strukturele aanpassings" word vereis, soos antikorrupsiemaatreëls en privatisering van regeringsdienste.

## Presidente

Tot dusver was al die presidente van 'n Amerikaanse afkoms.

* Ajay Banga (sedert 2 Junie 2023)
* David Malpass (9 April 2019 – 2 Junie 2023)
* Jim Yong Kim (1 Julie 2012 – 9 April 2019)
* Robert B. Zoellick (1 Julie 2007 – 1 Julie 2012)
* Paul Wolfowitz (1 Junie 2005 – 1 Julie 2007)
* James D. Wolfensohn (1 Junie 1995 – 1 Junie 2005)
* Richard Frank (4 Mei 1995 – 1 Junie 1995)
* Lewis T. Preston (1 September 1991 – 4 Mei 1995)
* Barber B. Conable, Jr. (1 Julie 1986 – 1 September 1991)
* A.W. Clausen (1 Julie 1981 – 1 Julie 1986)
* Robert S. McNamara (1 April 1968 – 1 Julie 1981)
* George Woods (1 Januarie 1963 – 1 April 1968)
* Eugene R. Black (1 Julie 1949 – 1 Januarie 1963)
* John J. McCloy (17 Maart 1947 – 1 Julie 1949)
* Eugene Meyer (18 Junie 1946 – 17 Maart 1947)

## Verwysings

## Bronne

* (de)  Dreher, Axel: *Die Kreditvergabe von IWF und Weltbank: Ursachen und Wirkungen aus politisch-ökonomischer Sicht*. wvb Berlin, Berlyn 2003, ISBN 3-936846-54-5.
* (de)  Twele, Cord: *Die Entwicklungspolitik der Weltbank-Gruppe vor dem Hintergrund der Schuldenkrise der »Dritten Welt« seit Beginn der achtziger Jahre*, Frankfurt am Main 1995.

## Eksterne skakels

* (ar)  (en)  (es)  (fr)  (ru)  (zh)  Amptelike tuisblad
* (en)  *Worlbank Data Catalog*
* (en)  IBRD
* (en)  IDA
* (en)  "World Bank". Encyclopædia Britannica. Besoek op 7 Junie 2023.
# Temperatuur

Die temperatuur van 'n ideale monatomiese gas is 'n mate wat verband hou met die gemiddelde kinetiese energie van sy bewegende atome. In hierdie animasie word die grootte van helium-atome op skaal getoon relatief tot wat hulle spasiëring sou wees by 1950 atmosfeer druk. Die gemiddelde snelheid van die atome by kamertemperatuur word hier **triljoenvoudig** vertraag.
**Temperatuur** is 'n fisiese eienskap van 'n fisiese stelsel wat onderliggend is aan die algemene begrip van warmte en koue; iets wat warmer is het gewoonlik 'n hoër temperatuur. Temperatuur is een van die belangrikste groothede in die studie van termodinamika. Op 'n mikroskopiese vlak kan temperatuur gedefinieer word as die gemiddelde energie van die mikroskopiese bewegings van 'n enkele partikel in 'n stelsel vir elke vryheidsgraad. Op die makroskopiese skaal is temperatuur die unieke fisiese eienskap wat die rigting van warmtevloei tussen twee liggame in termiese verbinding met mekaar bepaal. As geen warmtevloei plaasvind nie, het die twee voorwerpe dieselfde temperatuur; andersins sal warmte vloei vanaf die warmer voorwerp na die kouer voorwerp. Hierdie twee basiese beginsels staan bekend as die nulde wet van termodinamika en die tweede wet van termodinamika onderskeidelik.

## Temperatuurskale

Die drie mees algemene temperatuurskale wat tans in gebruik is:

* Kelvin-skaal
* Celsius-skaal
* Fahrenheit-skaal

Die kelvin-skaal word gedefinieer met 0K as **absolute nul**. Dit is ook die temperatuur waar geen meer energie uit die stelsel geneem kan word nie.

Die omskakeling tussen die kelvin- en Celsius-skaal kan met die volgende formule gedoen word:

 WIKINIUM\_MATH\_PH\_0
en die omskakeling tussen Fahrenheit en Celsius kan met die vergelyking:

 WIKINIUM\_MATH\_PH\_2
waar *k*, *c* en *f* die temperatuur in kelvin ([K]), grade Celsius ([°C]) en grade Fahrenheit ([°F]) is.

### Afleiding vir omskakeling van grade Fahrenheit na grade Celcius

Indienː

* 0 °C = 32 °F
* 100 °C = 212 °F
* c °C = f °F

Dan isː

 WIKINIUM\_MATH\_PH\_4
 WIKINIUM\_MATH\_PH\_6
 WIKINIUM\_MATH\_PH\_8
## Termodinamika

Die drie skale is nogtans nie gelykwaardig nie omdat die Celsius- en Fahrenheit-skaal 'n lukrake nulpunt het, terwyl die kelvinskaal 'n absolute nulpunt het en die termiese energie van 'n sisteem verteenwoordig:

 WIKINIUM\_MATH\_PH\_10
Die sisteem se energie verdubbel by 'n styging van 10 K na 20 K. 'n Styging van 10 oC na 20 oC verhoog die termiese energie met minder as 4%. Dieselfde verskil betref amper alle termodinamiese formules, byvoorbeeld die uitdurkking vir entropie:

 WIKINIUM\_MATH\_PH\_12
is slegs geldig indien T in kelvin uitgedruk word.

## Eksterne skakels

* Wikiwoordeboek het 'n inskrywing vir temperatuur.
# Landmark 81

Die **Landmark 81** is 'n wolkekrabber geleë in Ho Chi Minh-stad, Viëtnam. Die gebou is in 2010 voltooi. Die hoogte daarvan is 461,2 meter.

Die totale koste vir die oprigting daarvan het 1 220 miljoen dollar beloop. Die eienaar is 'n Viëtnamese maatskappy. Dit word gebruik vir kantore en winkels. Dit is die hoogste gebou in die stad, en ook die hoogste gebou in die land, en die 14de hoogste gebou ter wêreld.

## Galery

* Landmark 81 omring deur ander residensiële geboue in Vinhomes Central Park
* Die gebou gedurende Januarie 2018 nog in aanbou
* Landmark 81 verskyn op die horison van die distrik Binh Thanh
* Die Landmark 81 gedurende die nag

## Verwysings

## Eksterne skakels

* The Landmark | Vinhomes Central Park Geargiveer 11 Maart 2021 op Wayback Machine
* Vinpearl Luxury Landmark 81 Geargiveer 22 April 2019 op Wayback Machine

* Hierdie artikel is in sy geheel of gedeeltelik uit die Engelse Wikipedia vertaal.
# Gewig

'n skaal weeg die gewig van 'n objek
**Gewig** is die krag waarmee 'n voorwerp na 'n massa toe aangetrek word, as gevolg van swaartekrag. Dit word uitgedruk deur die volgende formule:

 WIKINIUM\_MATH\_PH\_0
Waar:

* WIKINIUM\_MATH\_PH\_2 = Gewig van voorwerp [ newton (N) ]
* WIKINIUM\_MATH\_PH\_4 = Massa van voorwerp [kilogram (kg)]
* WIKINIUM\_MATH\_PH\_6 = Gravitasieversnelling ≈ 9,80 m/s2 (op Aarde by seevlak)

Die massa van 'n voorwerp is altyd dieselfde waar die gewig afhang van die krag waarmee dit aangetrek word. Byvoorbeeld, die massa van 'n voorwerp is dieselfde op aarde en op Mars, maar omdat die gravitasieversnelling op Mars hoër is as op aarde omdat Mars swaarder as die aarde is, sal die gewig van dieselfde voorwerp op Mars hoër wees.

## Nota

## Kyk ook

* Swaartekrag